Лағыр һаҙлығы

Лағыр һаҙлығы — Лағыр ауылынан (Башҡортостан Республикаһы Салауат районы) төньяҡ-көнбайышҡа табан 1 километр алыҫлыҡта ятҡан уйһыу һаҙлығы, айырыуса һаҡланған тәбиғәт территорияһы. Һаҙлыҡ майҙаны — 1600 гектар. Торф ҡатламының уртаса ҡеүәте — 5,3 метр.
мини|слева
Ҡатнаш туҡланыу характерына эйә. Һаҙлыҡ көҙгөһө бейек булмаған ялбыр ҡайын, тал, ҡара ерек ботаҡтары, шулай уҡ мүк менән ҡапланған. Бында төбәк ҡыҙыл китабына индерелгән һирәк үҫемлектәр төрҙәре осрауы билдәле: тутыҡ схенус, хуш еҫле кокушник, һаҙанаҡ һәм башҡа үҫемлектәр. Фауна төрҙәре тереклеге араһында йылға ҡондоҙо, мышы, һоро торна, көйөлдөләр көн күрә.

Һаҡлау майҙаны — 200 гектар тирәһе. Айырыуса һаҡланған тәбиғәт территорияһы статусы Башҡортостан Республикаһы Хөкүмәтенең 2005 йылдың 21 июлендәге 673-р-сы (22-се пункт) Ҡарарына ярашлы бирелгән.

 Һылтанмалар 


 Әҙәбиәт 
 УРАЛ. Иллюстрированная краеведческая энциклопедия


 Иҫкәрмәләр 

Категория:Салауат районының һыу объекттары
Категория:Башҡортостан һаҙлыҡтары
Категория:Әй йылғаһы бассейны
Категория:Башҡортостандың тәбиғәт ҡомартҡылары
Категория:Алфавит буйынса һаҙлыҡтар
Категория:2005 йылда барлыҡҡа килгән махсус һаҡланыусы тәбиғәт биләмәләре